VIDEO EXCLUSIV Adi Popa știe cine va câștiga titlul și numește cei mai în formă jucători din Liga 1: "Merită felicitați și apreciați"
Într-un interviu pentru PRO TV și Sport.ro, Adi Popa, triplu campion al României cu FCSB, a vorbit și despre lupta la titlu din acest sezon. "Motoreta" nu crede că fosta sa echipă mai poate pierde primul loc, distanța dintre lider și următoarele două clasate, Rapid și Universitatea Craiova, fiind de 7 puncte când au mai rămas 9 etape din play-off.
Adi Popa: "Cred că FCSB va fi campioană. Florinel Coman și Darius Olaru, cei mai în formă jucători"
În ceea ce privește cei mai în formă jucători din Liga 1, Popa a nominalizat doi jucători de la FCSB, Florinel Coman și Darius Olaru, care sunt golgheterii echipei.
"Ținând cont că sunt 7 puncte acum și mai sunt 9 etape, FCSB clar are prima șansă și cred că va fi campioană. Nu cred că se va juca cu titlul pe masă în ultima etapă.
Deja sunt foarte multe puncte, vor juca fiecare cu fiecare. Din prima etapă s-au încurcat între ele, iar FCSB a mai pus 3 puncte. Nu mai sunt 20 și ceva de etape ca în prima parte, mai sunt doar nouă.
În momentul actual, Coman și Olaru sunt cei mai în formă, cred că sunt și golgheterii campionatului. Trag echipa după ei, fac o treabă foarte bună. Merită felicitați și apreciați", a spus Adi Popa, pentru PRO TV și Sport.ro.
Cum arată clasamentul în play-off după prima etapă
- 1. FCSB - 35p
- 2. Rapid - 28p
- 3. Universitatea Craiova - 28p
- 4. CFR Cluj - 27p
- 5. Farul - 25p
- 6. Sepsi - 22p
Urmăriți SPORT.RO și pe Google News